Moja kći ima 15 mjeseci. Sisa danju dva puta pred spavanje, uvečer pred spavanje, a noću se više puta budi i uspavljuje sisanjem. Imam dojam da to nije želja za hranom, nego njezina slatka navika. Dobivam prijateljske savjete da je velika i da treba prestati s dojenjem. Bojim se kako ću to izvesti. Mislim da će patiti, a mene hvata tuga kad pomislim na prestanak iako bih željela prestati dojiti. Uplašena sam…
Naravno da djetetu od 15 mjeseci dojenje nije nužno potrebno, osobito ne noću, jer se mora naviknuti noću spavati, a ne jesti, ali s druge strane, u toj dobi postoji niz razloga zbog kojih se dijete budi noću i traži utjehu (zubići, eventualna mogućnost odvajanja od majke, npr. vrtić, snovi...). Zato ga utješite kako god i dok god možete.